তৃণমূল সিদ্ধান্ত নিয়েছিল, তিনি হবেন উপপ্রধান। শুক্রবার সাঁকরাইলের রোহিণীতে প্রধান, উপপ্রধান নির্বাচন শুরু হতেই বদলে গেল ছবিটা। তৃণমূলের উপপ্রধান পদে প্রার্থী সারথী সিংহের নাম প্রধান হিসাবে প্রস্তাব করল বিজেপি। শুরু হল ভোটাভুটি। ১৩ আসন বিশিষ্ট গ্রাম পঞ্চায়েতে ৯-৪ ভোটে জিতে প্রধান নির্বাচিত হলেন সারথীদেবীই। প্রসঙ্গত, এই গ্রাম পঞ্চায়েতে ৭টি আসনে জয়ী হয় তৃণমূল। বাকি ৬টি আসন পেয়েছিল বিজেপি।